I bi dr Schacher Seppeli,  im ganzä Land bekannt.  Bi friähner ds flettischt Birschtli gsi,  jetz bini ä Vagant.  Bi z'friide, wenn i z' Nacht chli Stroh,  am Tag mis Schnäpsli ha,  und wenn der Herrgott Gsundhäit schänkt,  s' isch alls was bruicht, ja,  ja.    S' gaht uf dr Wält gar artig zio,  i has scho mengisch gseh,  dass d' Lyt wäg däm verfliochtä Gäld  änand tiänd schiili weh.  Wiä scheen chennts doch hiä unnä si,  der Vogel uf äm Boim,  är singt: Chum liäg dis Ländli a,  diä Schwiiz isch doch än Troim.    S' isch mengä hit ä richä Maa,  doch morn isch läider soo,  är stirbt  und mioss sis liäbi Gäld  ja alls hiä unne la.  Mä träid ä-n uf ä Chilähof  Grad näbä ermschtä Maa,  ä jedä mioss as glich Ort hi,  s' isch sichär wahr, ja, ja.    Wiä gläitig gaht diä Zit verbi,  äs Jährli und nu äis.  Äs dunkt äim, 's sett nid megli si,  bald bi-n-i scho-n-ä Gräis.  Und chum i de vor d' Himmelstür,  und wott ich inä  gah,  so riäfä-n-i: "Hei! Peterus,  dr Schacher Sepp isch da."    Und gaht de s' Himmelstürli uif,  staht bräit dä Petrus da.  Er riäft mär zio: "Eh, salü Sepp,  bisch dui nun oi scho da.  Chumm numä inä, chumm und leg  dis Himmelsgwendli a.  Diä armä-n-und verlassnä Liit  miänds scheen im Himmel ha."    Textveränderungen in der ersten Strophe "chli Stroh" und in der letzten Strophe "und gaht de s' Himmelstürli uif", weil diese Version auch sehr verbreitet ist und Wiederholungen vermeidet.  Die letzen zwei Zeilen werden jedes Mal mit der gleichen Melodie wiederholt, weil so die Menschen, die das Lied kennen, sich eher eingeladen fühlen mitzusingen.  Beim Original wiederholt Ruedi Rymann bei der letzten Strophe diese Zeilen auch, dann jedoch, weil es der Schluss ist, leicht anders.